عبد القادر التونسي

عبد القادر التونسي (مزيود ف 1929 ولّا 1930 ف تارودانت، توفى ف 21 دجنبر 2025) هوّ طبيب جراح مغريبي، كايتّعتابر "رائد ديال الجراحة" و واحد من الطبّا الجراحا و لأساتيدا لمغاربا اللوالا د الطب ف لمغريب. كان كايتلقّب ب "طبيب الشعب".

خوه لكبير هوّ محمد بلحسن التونسي لمعروف ب لأب جيڭو.

 حياتو 

بعدما كمّل قرايتو ف پاري، فرانسا، بدا كيخدم ف سبيطار بن سينا ف 1957.

كان رئيس ديال شعبة الجراحة ف كلية الطب و الصيدلة د الرباط.

فاش جا لوقت باش يشد التقاعود، عطا لو لماليك لحسن التاني لإمكانية باش يكمّل خدمتو، و ما خرج منها تا وصل للتمانينات ف عمرو ملي لوضعية الصحية ديالو مابقاتش كاتسمح.

كان عضو ف الطاقم الطبي لملكي و كان شارك ف لعلاج ديال لمصابين ف الزلزال د أڭادير و حرب التحرير الجزايرية. كان إديتور ديال مجلة "المغرب الطبي"، و شارك ف بزاف د لأبحات لمؤتمرات لعلمية، و شرف على مئات د التيزات د الدوكتورا. و هوّ عضو ف لأكاديمية لفرنساوية د الجراحة، و مؤسس و رئيس فايت ديال لإتحاد لمغاربي د الجراحة.

 جوائز و تشريفات 
 1989: جايزة لمعهد لفرانساوي د عولوم الصحة
 2002: وسام لإستحقاق و لإعتراف ديال كلية الطب ف الرباط
 وسام العرش من درجة كوماندان
 وسام لإستحقاق لوطني من درجة كوماندان (فرانسا)
 تسمى عليه واحد من لموركابات الجراحية ف سبيطار بن سينا
 تسمات عليه خزانة لكتوبا التابعة ل كلية الطب ف الرباط

 مصادر 

تصنيف:أكاديميين مغاربا
تصنيف:وفيات 2025
تصنيف:ناس تزادو ف تارودانت